**Ariketak Praat 1**

1. **Soinu artxiboak sortzea**
   1. Grabatu esaldi labur bat.
   2. Gorde disko gogorrean .wav formatuan.
2. **Oinarrizko funtzioak**

Ireki esaldia “view and edit” botoiarekin eta jolastu pixka bat:

* 1. Erakutsi eta ezkutatu espektrograma eta analisiarako beste tresna batzuk.
  2. Erreproduzitu esaldia osorik eta zati batzuk.
  3. Handitu eta txikitu eskala.

1. **Edizioa eta segmentatzea**
   1. Segmentazioa:
      * Lehen hiru hitzak hartuta, hitz bakoitza Praateko objektu bezala atera. Objektuaren izena aldatu, erraz identifikatu ahal izateko.
      * Lehen hiru hitzak hartuta, hitz bakoitza .wav artxibo bezala gorde.
      * Ireki bokal bat baino gehiago duen hitz bat eta haren bokalak ere atera objektu bezala. Objektuaren izena aldatu, erraz identifikatu ahal izateko.
   2. Edizioa:
      * hitz bat kopiatu eta sartu esaldiaren toki batean
      * silaba bat kopiatu eta sartu horren ondoan
      * ezabatu silaba bat
      * emaitza gorde .wav bezala
2. **Espektrograma**
   1. banda zabaleko eta estuko espektrograma lortu
   2. maiztasunen tartea aldatu
   3. tarte dinamikoa aldatu

Laguntza behar? [“Introducción a Praat”](http://liceu.uab.cat/~joaquim/phonetics/fon_Praat/Praat.html)

1-2: “Selección de ficheros de sonido para el análisis”, “La ventana de análisis y de edición”

3: “Edición de documentos sonoros”

4: “El análisis espectrográfico”

**Etxerako:**

1. Grabatu esaldi hau: “Gaur goizean bi kafe hartu dut etxe ondoko tabernan”. Zure hizkerara egokitu ahal duzu esaldia. Gorde .wav bezala.
2. Ireki soinua, aukeratu esaldiaren parte bat eta hau egin: “edit” > “reverse selection”. Entzun emaitza. Zer gertatu da? (atzera egiteko “ctrl + Z” edo “edit” > “undo”)
3. Zazpigarren hitza gorde .wav bezala.
4. Zazpigarren hitz duen artxiboa ireki eta hitzaren ondoan kopiatu esaldiko laugarren hitza. Gorde .wav bezala.
5. Esaldi osoaren espektrograma erabilita, aztertu esaldian agertzen diren herskariak eta hurbilkariak: (1) konparatu herskari ahostunak eta ashoskabeak, (2) noiz ekoiztu dituzu herskariak eta noiz hurbilkariak?

**Ariketak Praat 2**

1. **Transkripzioa**
   1. Grabatu soinu artxibo bat.
   2. Sortu TextGrid: “hotsa” eta “hitza” mailak sartu.
   3. Objektuen zerrendan, aukeratu soinua eta TextGrid (biak batera) eta editatu.
   4. Transkribatu esaldia. TextGrid testu artxibo bezala gorde.
   5. Hitz bat gorde objektu bezala.
   6. Hitz horren transkripzioa gorde objektu bezala.
2. **Irudiak sortzea**
   1. Hitz baten espektrogramaren irudia sortu eta gorde pdf bezala eta png bezala.
   2. Hitz baten espektrograma eta transkripzioa konbinatu irudi batean eta png bezala gorde:
      * Transkripzioa marraztu hasieran.
      * Gero aukeraketaren laukiaren tamaina aldatu eta marraztu espektrograma.
   3. Hots bikote bat aukeratu konparatzeko (bi bokal, ahostun - ahoskabe, herskari - hurbilkari…) eta bi espektrograma jarri elkarren alboan. Irudien azpian testu gehitu (zer hots diren). Gorde png irudi bezala.
   4. Sortutako irudiak Word dokumentu batean sartu “Espektrogramak” atalean. Irudien azpian irudiek erakusten dutena azaldu.
3. **Bokalen azterketa**
   1. Dokumentuan atal berri bat gehitu: “Bokalak”. Esaldiko bokalen luzera neurtu eta dokumentuan taula batean gorde.
   2. Esaldian dauden bokalen formanteen balioak atera eta taula batean sartu.
4. Dokumentuaren goiko partean zure izena idatzi. pdf bezala gorde.
5. Dokumentua, esaldi osoaren soinu artxiboa eta horren TextGrid .zip karpetan sartu (“abizena izena.zip”) eta igo egelara.